b'\n_START_ARTICLE_\nJodling\n_START_PARAGRAPH_\nJodling er en type ordl\xc3\xb8s sang som karakteriseres med hyppig, abrupte vekslinger mellom brysttoner og falsett og bruk av store melodisprang. I Europa er musikkformen s\xc3\xa6rlig vanlig i Alpene, men den er ogs\xc3\xa5 kjent blant afrikanske pygm\xc3\xa9folk, i Asia og i forskjellige deler av Polynesia. I Norge ble melodien \xc2\xabJeg er fra Romsdalen, Norges Tyrol\xc2\xbb  med tekst av Jens Book-Jenssen og melodi av Rolf Syvertsen i 1942 jodlet av Odd Pedersen. Senere har romsdalingene Bj\xc3\xb8rn Tomren og Heine Bugge tatt i bruk kombinasjonen jodling og trekkspill under artistnavnene Polkabj\xc3\xb8rn og Kleine Heine.'